**XXXVI INTERNATIONAL SCIENTIFIC CONFERENCE**

**,,THE TEACHER OF THE FUTURE”**

**Budva, Montenegro (03-05.06.2022)**

**Проф. д-р ЈОВЕ КЕКЕНОВСКИ**

Факултет за туризам и угостителство – Охрид

Универзитет ,,Св. Климент Охридски” Битола

Република С. Македонија

**,,ОТВОРЕН БАЛКАН”** (Мини Шенген) **- ВИСТИНСКА РАЗВОЈНА ШАНСА ИЛИ ПОЛИТИЧКИ МАНЕВАР НА БЛОКИРАНИТЕ ПРЕГОВОРИ СО ЕУ**

**,,OPEN BALKAN" (Mini Schengen) - A TRUE DEVELOPMENT CHANCE OR POLITICAL MANEUVER OF BLOCKED NEGOTIATIONS WITH THE EU**

 **Апстракт**

 И покрај неколкуте последователни препораки на Европската комисија за отпочнување на претпристапните преговори на Република Северна Македонија и Албанија со ЕУ, тоа се досега не се случи. На отварањето на преговорите за овие две балкански држави кон крајот на 2019 година отворено се спротивстави францускиот претседател Емануел Макрон. Свесни дека пристапот во ЕУ нема да се случи за брзо време, премиерите на Република Северна Македонија, Албанија и Србија во месец октомври 2019 година во Нови Сад ја потпишаа Декларацијата за воспоставување на „Мини Шенген“. За почеток иницијативата „Мини Шенген“ требаше да претставува слободна економска зона меѓу Србија, Албанија, Северна Македонија и Косово. Се работи за област која со векови е означена како регион на конфликти и нестабилност. Идеата на оваа иницијатива инаше за цел Западен Балкан конечно да профункционира како регион каде ќе се одвиваа слободна трговија и да се создаде заеднички регионален пазар.

 На Економскиот форум за регионална соработка одржан во рамките на регионалната иницијатива ,,Мини Шенген" кон крајот на месец јули 2021 година во Скопје иницијативата ,,Мини Шенген" доби ново име ,,Отворен Балкан".

 Доколку се воспостави слободна трговија помеѓу сите држави на Западен Балкан (вклучувајќи го Косово, БиХ која засега го има прифатено акцискиот план 2021-2024 година и Црна Гора која се уште се нема децидно изјаснето за инцијативата иако нејзини високи претставници во неколку наврати присуствуваат на состаноците на иницијативата) останува надежта дека ова може да доведе до јакнење на демократијата и владеење на правото во овие земји. Ноторен факт е дека сите држави на Западен Балкан имаат проблем са историските предрасуди, со владеење на правото, со борбата против корупцијата и заштитата на слободите и правата на човекот и граѓанинот. Решението на овие проблеми ќе ги доведе сите заемји на Западен Балкан на чекор поблиску до полноправно членство во ЕУ и до реализација на основните четири слободи на кои се заснова ЕУ (слобода на движењето на луѓето, стоките, услугите и капиталот).

 **Клучни зборови:** интеграција, регион, слободна трговија, преговори, регионален пазар, иницијатива.

 **Abstract**

 At the end of 2019, French President Emanuel Macron openly opposed the opening of European Union negotiations with Northern Macedonia and Albania, despite the recommendations of the European Commission. Aware that the accession to the EU will not happen soon, the Prime Ministers of Northern Macedonia, Albania and Serbia signed the Declaration on the Establishment of the "Mini Schengen" in October 2019 in Novi Sad. To begin with, "Mini Schengen" should represent a free economic zone between Serbia, Albania, Northern Macedonia and Kosovo, an area that has been marked for centuries as a region of conflict and instability. The idea is to make the Western Balkans a free trade region and a common regional market.

At the Economic Forum for Regional Cooperation held within the framework of the "Mini Schengen" regional initiative at the end of July 2021 in Skopje, the "Mini Schengen" initiative received a new name, "Open Balkans".

If free trade is established between all Western Balkan countries (including BiH, which has accepted the 2021-2024 action plan, and Montenegro, which has not yet made a definite statement), there is hope that this will lead to the strengthening of democracy and the rule of law in these countries. All the countries of the Western Balkans have a problem with historical prejudices, the rule of law and the fight against corruption, and the protection of human and civil rights. Solving these problems will bring us all one step closer to full EU membership and the realization of the four freedoms on which the EU is based (freedom of movement of people, goods, services and capital).

**Keywords:** integration, region, free trade, negotiations, regional market, initiative.

 **Вовед**

 Како последица на нереализираните ветувања за пристапување на земјите од Западен Балкан во ЕУ како и поради појавувањето на „замореност од проширувањето на ЕУ“, поранешната германска канцеларка Ангела Меркел и поранешниот германски министер за надворешни работи Франк Валтер Штајнмајер во 2014 година ја покренаа иницијативата ,,Берлински процес”. Предводник на оваа иницијатива е Сојузна Република Германија и истата претставуваше обид да заживее европската перспектива на Балканскиот регион преку олеснување на регионалната соработка помеѓу државите на овој регион (Албанија, БиХ, Косово, Северна Македонија, Црна Гора и Србија) како и да им се помогне на овие држави побрзо и полесно да ги исполнат критериумите за придружување кон ЕУ. Во суштина иницијативата односно агендата ,,Берлински процес“ требаше да претставува сеопфатен процес кој ќе обедини повеќе механизми за јакнење на меѓусебната соработка и економски развој на земјите од Западен Балкан. Во овој процес покрај Германија беа вклучени и Франција, Хрватска, Италија, Полска, Австрија и уште неколку други членки на ЕУ кои по разни основи имаат сериозна (политичка и економска) соработка и комуникација со земјите од Западен Балкан.

 На III самит на Берлинскиот процес oдржан во 2016 година донесена е одлука дека иднината на земјите од Западен Балкан е во Европската унија преку економска соработка во границите на овој регион и затоа во 2017 година тогашниот еврокомесар Јоханес Хан на Самитот на државите од Западен Балкан одржан во Сараево предложил создавање заеднички пазар за Западен Балкан кој би функционирал по истите принципи како и внатрешниот пазар на ЕУ. На последниот самит на Берлинскиот процес кој е одржан on line на 05 јули 2021 година германската канцеларка Ангела Меркел повторно потенцирала и го потврдила ставот дека иднината на Западен Балкан е во ЕУ и дека тоа не само интерес на земјите од Западнен Балкан, туку и на самата ЕУ. Наведувајќи ги проблемите со кои се соочува овој регион таа во својата дискусија посебно ги потенцирала споровите помеѓу Србија и Косово, ситуацијата во БиХ и спорот помеѓу Бугарија и Северна Македонија. Од овој виртуелен самит ќеиј домаќин беше Германија произлегле два заклучока. Првиот, дека иднината на Западен Балкан е во обединета Европа и вториот, целосната интеграција на државите од Западен Балкан во ЕУ треба да биде природен процес, а регионот да стане столб на долгорочен мир и стабилност во овој дел од светот и Европа.

 Во овој контекст потребно е да се напомене дека на 18 декември 2006 година во Букурешт изменет и дополнет е Централноевропскиот договор за слободна трговија (CEFTA)[[1]](#footnote-1) со што е проширено и членство и затоа е формирана ,,CEFTA 2006” - модерен и амбициозен договор за слободна трговија помеѓу постојните членки и неколку нови држави од југоисточна Европа. Овој нов односно проширен договор е потпишан од страна на Албанија, Босна и Херцеговина, Црна Гора, Македонија, Молдавија, Србија и Косово. Во име на Косово спогодбата ја потпишал UNMIK во согласност со Резолуцијата 1244 на Саветот за безбедност на ОН. По завршување на неопходниот процес на ратификација на од страна на новите држави членки договорот ,,CEFTA 2006” стапил на сила во државите потписнички во период од месец јули до месец ноември 2007 година. Договорот ,,CEFTA 2006” е замислен како привремена асоцијација се додека сите нејзини потписници не станат полноправни членки на ЕУ. Oд овој договор во 2007 година истапиле Румунија и Бугарија, a 2010 година и Хрватска откако станале рамноправни членки на ЕУ.

 Реализацијата на слободната трговија помеѓу членките на ,,CEFTA 2006” која претставувала зона на слободна трговија во практиката наидувала на многобројни проблеми како на пример: административни и технички пречки кои ги имале членките при извоз на стока на европскиот паза; нефункционален процес и начин на решавање на настанатите спорови поради потребата од консензус при донесување на одлука; трговските санкции кои властите во Приштина ги вовеле кон Србија и Босна и Херцеговина; различните фази на процесите на пристап во ЕУ на државите од Западен Балкан (некои држави имаат побрз напредок, додека други сериозно заостануваат) и др.[[2]](#footnote-2).

 Овие како и останатите проблеми кои произлегле од ,,CEFTA 2006”[[3]](#footnote-3) као и недоволната и спора реализација на заклучоците од Берлинскиот процес налагале итно да се побара поефикасно ниво на соработка од оној кој дотогаш функционирал[[4]](#footnote-4). Затоа идеата за ,,Мини Шенген” настанала како потреба од нов вид на ефикасна регионално економска интеграција којa е последица на потребата од укинување на сите бариери во интерeс на регионалната соработка и трговија помеѓу државите на Западен Балкан, додека се чека на одлуката за проширување на ЕУ[[5]](#footnote-5). Mногу теоретичари сметаат дека ,,CEFTA 2006” и ,,Берлинскиот процес” се иницијална каписла и предворје на ,,Мини-Шенген” односно на ,,Отворен Балкан”

Имајќи го сето ова во предвид претседателот на Република Србија и премиерите на Република Северна Македонија и Република Албанија на 10 октомври 2019 година во Нови Сад ја потпишале Декларацијата за воспоставување ,,Мини Шенген”. Оваа иницијатива требаше да претставува слободна економска зона помеѓу Србија, Албанија, Северна Македонија и Косово, на која подоцна би и се приклучиле Црна Гора и БиХ. Главна цел на оваа иницијатива била Западен Балкан да стане регион на слободна трговија и заеднички регионален пазар кој ќе тежнее кон реализација на четирите основни европски слободи[[6]](#footnote-6) имајќи во предвид дека овој дел од Европа е познат како регион кој со векови е обележан како регион на судири, недоразбирања, непомирливост и нестабилност. Регионалната политичка и економска соработка се клучни елементи за економскиот прогрес и раст на сите држави во овој дел на Европа кои би воделе кон повисоко ниво на прекогранична и мултилателарна соработка и иницијатива за заеднички вложувања како и до повисоко ниво на поврзаност на граѓаните на овие држави.

По неколку одржани состаноци (Нови Сад - 10 октомври 2019 година, Охрид - 10 новември 2019, Тирана - 21 декември 2019 година, откажаниот состаноко во Белград во почетокот на 2020 година поради пандемијата) премиерите на Албанија и Северна Македонија како и претседателот на Србија на Економскиот форум за регионална соработна одржан во Скопје на 29 јули 2021 године иницијативата ,,Мини-Шенген" ја преименуваа во иницијатива ,,Отворен Балкан". Посветеноста на регионалната соработка од страна на лидерите на овие три држави беше недвосмислено и силно поддржана од страна на ЕУ поради тоа што регионалната соработка е суштински елемент на европската перспектива на Западен Балкан и интегрален дел од процесот на стабилизација и придружување[[7]](#footnote-7).

**Контраверзите на ,,Мини Шенген”**

Како би ја промовираале оваа идеа како вистинска регионална, но и за да може истата да биде поефикасна во практиката Србија, Северна Македонија и Албанија инсистирале и инсистираат кон иницијативата да се приклучат и останатите држави од Западен Балкан. За разлика од останатите претходни регионални иницијативи кои од самиот почеток ги вклучувале сите шест балкански држави иницијативата „Мини-Шенген" (сега ,,Отворен Балкан") била неуспешна на овој план. Таа не успеала да се втемели и да добие почирока политичка поддршка како посебна и оригинална иницијатива. Причина за ова секако дека се политичките и други случувањата кои се одвивале во истиот овој период. Имено политичкиот контекст во време на промоција на оваа иницијатива бил доста напнат поради одбивањето на ЕУ да го отвори процесот на преговори за членство со Албанија и Северна Македонија како и дипломатската иницијатива на Србије државите кои ја имаат признаено независноста на Косово да ги повлечат своите одлуки. Итноста и брзината под која се одвивала ова иницијатива не оствиле доволно простор, а ниту време, на соодветен начин да се подготви политички терен за придобивање на другите држави од Западен Балкан за нивно приклучување кон инзицијативата. За жал оваа иницијатива е примена со голем скептицизам не само на Косову, туку и у Босна и Херцеговина и Црна Гора.

Политичките власти на БиХ и Црна Гора на оваа иницијатива гледале како на нешто ,,веќе видено”, како на една од многуте идеи кои имаат за цел да го ублажат разочарањето предизвикано со одлагање на пристапните преговори на Албанија и Северна Македонија со ЕУ. Затоа овие две држави како и Косово биле во дилема (и сѐ уште се) дали да и се приклучат на иницијативата, сметајќи дека тоа ќе го забави нивното и онака споро движење кон целосна интеграција во ЕУ. По многобројните покани БиХ го прифатила Акциониот план 2021-2024 на иницијативата ,,Мини Шенген”, Црна Гора досега се уште не се изјаснила децидно, додека Косово тоа категорично го одбива.

По сите досега направени анализи на одбивањето за приклучување на овие три држави кон иницијативата по се изгледа дека главен мотив за нивниот скептицизам е стравот од улогата на Србија во целата оваа ,,приказна” во која тие гледаат: прво, непотребно дуплирање на процесот на европска интеграција и второ, обидот за „политичка доминација на Србијa“ односно остварување на српските хегемонистички регионални планови на претседатекот Александр Вучич изразени на промоцијата и афирмацијата на идеата позната под називот „Српски свет”[[8]](#footnote-8).

Зборувајќи и пишувајќи за „резервите“ кон иницијативата мора да се имаат во предвид и следниве факти: Босна и Херцеговина поради своите внатрешни поделби и недоразбирања и начин на функционирање засега е доста внимателна и умерена. Согласно Дејтонската спогодба од 1995 година кога се работи за било каква стратешка надворешно- политичка иницијатива потребно е сите три ентитети (бошњачкиот/српскиот/хрватскиот) во БиХ да дадат своја согласност за истата, а во оваа ситуција тоа речиси е невозможно[[9]](#footnote-9). Од друга страна во однос на БиХ, Република Србија и понатаму е доста нејасна и контрадикторна имајќи во предвид дека постојано од високи српски функционери се говори за сецесија на Република Српска од БиХ и нејзино обединување со ,,мајка Србија". Целата оваа ситуација дополнително се закомплицирала и стана неподнослива откако високиот ЕУ представник во БиҲ, Валентин Инцко, користејќи ги Бонските овластувања на 23 јули 2021 наметнал измена и дополна на Кривичниот закон на БиҲ со кој се забранува и казнува секое негирање на геноцидот во Сребреница како и величење на воените злосторници. По Инзковата одлука Милорад Додик, претставник на Србите во Претседателството на БиҲ повикал на ,,дисолуција" на БиҲ.

Позицијата на Црна Гора во однос на оваа иницијатива од самиот нејзин почеток е доста нејасна. Висок владин претставник на Црна Гора присуствуваше на состаноците на иницијативата кои беа одржани во Охрид и Тирана во текот на 2020 година со тврдење дека им е потребно малку повеќе време за да ги проучат и анализираат импликациите кои би можеле да влијаат на процесот на пристапување на Црна Гора во ЕУ. Црногорскиот претставник тврдел дека Црна Гора како мала земја не смеела да си дозволи да ги пренасочи своите ресурси наменети за интеграција во ЕУ на продлабочување на некои нови регионални иницијативи. Иста така во контекст на меѓународните организациии и програми иницијаторите (Србија, Албанија и Македонија) морале да имаат во предвид дека Црна Гора веќе има исполнето значаен дел од тоа што е зацртано и вклучено во иницијативата „Мини Шенген односно Отворен Балкан“. Се работи за тоа дека Црна Гора до тој момент ги имала отворено сите 35 поглавија во преговорите со ЕУ, од кои три поглавија привремено затворила. Во оваа смисла таа е пред Србија и Турција како и пред другите држави од Западен Балкан. Како втор аргумент за неодлучноста да и пристапи на иницијативата Црна Гора го истакнува односот на Србија кон нејзе како суверена и независна држава. Имено во Србија, но и пошироко се поотворено се говори за Црна Гора како „втора српска држава“ или „српски излез на море“ а со тоа јавно се негира суверенитетот и државно-културолошка различитост на Црна Гора од Србија, а на црногорците им се негира посебниот етнички идентитет. Случувањата околу устоличувањето на митрополитот црногорско-приморски Јоаникие во манастирот Свети Петар Цетињски на Цетиње во текот на месец септември 2021 година дополнително ја закомплицира ситуацијата во поглед на донесување одлука за пристапување на Црна Гора кон иницицјативата ,,Отворен Балкан“.

Што се однесува до Косово, Република Србија и понатаму не го признава суверенитетот и независноста на Косово и уште смета (само вербално и теоретски, но не и de facto) дека Косово е дел од Србија. И покрај непризнавањето на Косово од страна на Република Србија, претседателот Александар Вучиќ во многу наврати јавно изјавува дека по однос на приклучувањето кон иницијативата признавањето е ирелевантно од причина што тоа нема никаква врска со регионалната соработка и трговија. Од друга страна, косовските политички лидери силно се спротивставувале на оваа идеја, се до Вашингтонската спогодба од 2020 година со која е договорено дека Белград и Приштина да се придружат на мини-шенгенската зона. Но, по заминувањето на Доналд Трамп од позицијата претседател на САД за оваа спогодба на Косово денес речиси никој и да не говори, а отпорот кон Мини Шенген станувал се поголем[[10]](#footnote-10).

Законодавниот дом на Косово на 06 август 2021 године не ја поддржал Резолуцијата со која се повикувала косовска влада во целост да ја примени Вашингтонската спогодба склучена на 04 септември 2020 година во Белата куќа. Резолуцијата ја повикувала владата на Косово предводена од премиерот Албин Курти да ја спроведе оваа спогодба и да изготви акционен план за нејзина примена. За Резолуцијата гласале само 24 пратеници, а 57 биле воздржани, и тоа главно биле пратениците на ,,Самопределување” на премиерот Албин Курти. Косовските власто досега не присуствувале на ниту еден состанок на иницијатива Мини Шенген, а не го потпишале нити Меморандумот за борба против COVID-19 усвоен во текот на есента во 2021 година[[11]](#footnote-11).

**,,Отворен Балкан" како алтернатива на ЕУ и стравот од политичка доминација на Србија?!**

Со оглед на моменталната состојба на територијата на државите од Западен Балкан повеќемина теоретичари сметаат дека ,,стравовите" и ,,резервите" на Косово, Црна Гора и БиХ се легитимни, но не и потполно оправдани. Многумина од нив го поставуваат прашањето: Зошто подобрата и поефикасната регионалната поврзаност би го загрозила пристапувањето на државите од Западен Балкан во? Зошто државите од овој регион не можат и не сакаат да градат подобри односи и подобра економска и политичка соработка?. Зошто иницијативата ,,Отворен Балкан" ја бранува јавноста во регионот па и пошироко?. Дали иницијативата не е алтернатива на неуспехот на патот кон ЕУ или пак се работи за иницијатива која навистина ширум ќе ги отворити границите на Балканот од 2023 година?!. Много прашања, а засега малку одговори и рабирање.

Перцепцијата дека ,,Отворен Балкан" е алтернатива на ЕУ е погрешна. Главна цел на „Отворен Балкан“ е создавање и подобрување на економијата и економските односи помеѓу државите на регионот, без царини, без гранични ограничувања и во целост слободна трговија. Ова иницијатива е единствена која во ова време преставува ,,спас” за државите во регион додека трае мораториумот за проширувања на ЕУ. Проектот ,,Отворен Балкан" е голема шанса, но и надеж, одговорност и обврска за создавање подобра и поинаква иднина на овој дел од Европа. ,,Отворен Балкан" треба да биде наша идеа, односно наш заеднички одговор на нашите проблеми кои нам никој не ни ги донесол однадвор[[12]](#footnote-12).

Регионалната соработка и поврзаност се клучни фактори, а не алтернатива за државите од Западен Балкан на патот кон членство во ЕУ. Соработката и поврзаноста на регионално ниво се клучни услови за просперитет на патот кон членство во ЕУ. Секоја иницијатива за регионална соработка е од витално значење за процесот на интеграција. Ниту една индивудуална акција или иницијатива на било која држава не може да има поголем и подобар ефект од една заедничка иницијатива.

Втора причина за одбивање за приклучување кон иницијативата Отворен Балкан од страна на Косово, Црна Гора и Бих е стравот од политичка доминација на Србија во иницијативата. Лично сметам дека овој страв е илузорен и неубедливо оправдување кое нема никаков основ. Албанија и Северна Македонија се членки на НАТО алијансата и тоа е доволен и сериозен механизам за нивна заштита и за спречување на српската доминација. Косово би требало да биде најмногу заинтересирано за членство во оваа иницијатива бидејќи на тој начин директно би влегла во сојуз со Србија на рамноправна основа, што од друга страна значи и индиректно и на мала врата признавање на ,,посебноста” на Приштина од Белград. Исто така иницијативата ,,Отворен Балкан” би можела да има и директен ефекет на подобрувањето на односите помеѓу Косово и БиХ имајќи во предвид дека досега БиХ ја нема признаено независноста на Косово.

Јавните гласини и етикетирања дека иницијативата Отворен Балкан е создавање на некоја нова Југославија на чело со Србија како доминантна држава се смешни и неиздржани од причина што оваа иницијатива не предвидува создавање на административна унија меѓу балканските држави, ниту определување на нов главен град, туку едноставо се работи за регионална соработка слична на онаа во ЕУ со полно и должно зачувување и почитување на државниот суверенитет на секоја држава членка во иницијативата. Наводите и стравувањата дека во една ваква регионална интеграција ,,силната српска економија" ќе ја уништи економијата на Македонија и Албанија се исто така невтемелени и неиздржани од причина што се самото влегување во ЕУ овие две држави ќе се соочат со уште посилните економии како оние на Германија. Франција, Италија како и економиите на останатите држави членки на ЕУ.

Иницијативата ,,Отворен Балкан” е добар проект бидејќи се работи за идеа за интеграција, а не за дезинтеграција. Се работи за иницијатива каде ќе постојат отворени наместо затворени државни граници, за олеснување наместо за комлицирање на процедурите, за соработка наместо за антагонизам и непријателство, за прогресивност наместо заостанатост и рудиментираност. Се работи за одлична и современа неминовна иницијативаади која е силно поддржана од страна на ЕУ и САД.

 **,,Отворен Балкан“ („Мини-Шенген“) дуплирање на процесите, политички циркус или неопходност?**

 Регионот на Западен Балкан со децении е обременет со разни судири и недоразбирања, омраза, фрустрации и други абнормалности и затоа било какав облик на регионална соработка и поврзаност е исклучително добредојден бидејќи се работи за еден од условите за полноправно членство во ЕУ. Меѓутоа еден дел од експертите и политичарите сметаат дека неучеството на сите држави од Западен Балкан, недоволно и прецизно дефинираните цели и некои контрадикторности во содржината на Декларацијата за основање, би можеле да доведат иницијативата „Мини-Шенген“ т.е ,,Отворен Балкан” да биде сфатена како политички трик и замена за одложеното и неизвесно членство на дел од балканских држави во ЕУ. Други сметаат дека оваа иницијатива е непотребна и веќе видена и дека се работи за политички циркус кој се користи за промоција на лични постигнати резултати и создавање слика за добрососедска соработка во очите на ЕУ. Овој свој став овие експерти го поткрепуваат со фактот да за овај дел од Европа постои Акционен план за регионално економско подрачје, МАP-RЕА (*Multi-annual Action Plan for a Regional Economic Areа*), воспоставен на самитот воТрст на 12 јули 2017 година, во рамките на Берлинскиот процес. МАP RЕА има за цел да овозможи несметан проток на стоки, услуги, капитал и висококвалификована работна сила овозможувајќи овој регион да стане попривлечен за инвестиции и трговија; и забрзување на процеост на приближување во ЕУ, притоа носејќи просперитет на граѓаните на Западен Балкан[[13]](#footnote-13). Токму поради ова критичарите на оваа иницијатива потенцираат дека целите „Отворен Балкан“ и целите акциониот план МАP RЕА во потполност се преклопуваат, што значи дека постои непотребно дуплирање на веќе постојните процеси[[14]](#footnote-14).

 Втора причина за песимизам на иницијативата ,,Мини Шенген” (,,Отворен Балкан”) е фактот дека за разлика од планот МАP RЕА ,,Отворен Балкан” е во почетна фаза и недостасуваат механизми за координација и спроведување на финансиската поддршка од ЕУ. За да иницијативата стане реалност потребна е реална и издржана стратегија, индикатори, мерила, као и да располага со доволно финансиски средства и квалификуван административен персонал кој во овој момент го нема.

 Експерти, политичари како и претставници на Регионалниот совет за соработка, RCC (*Regional Cooperation Council*) тврдат дека иницијативата ,,Отворен Балкан” донела извесна политичка динамика насочена главно кон клучните цели на МАP RЕА и затоа предложиле неколку практични интервенции во економиите на државите од Западен Балкан кои во овој момент се потполно интегрирани во CRM системот (*Customer relationship management*)[[15]](#footnote-15). CRM ги насочува и ги интегрира сите програми кои се дел од иницијативата „Отворен Балкан”. Секако дека CRM е доста шира и сеопфатна иницијатива која разработува многу други подрачја кало што се дигиталната трансформација, индустријата и иновациите и др. Имајќи го ова во предвид некои експерти предлагаат иницијаторите на ,,Мини Шенген” нивната енергија да ја насочат кон исполнување на веќе преземените обврски кои ќе послужат како мерило за мерење на нивната искрена посветеност на регионалната соработка и нивниот кредибилитет, а не кон нови и веќе видени иницијативи.

 Во овој сегмент потребно е да се постави и прашањето „Зошто наместо ,,Отворен Балкан” не се работи на создавање на заеднички регионален пазар за кој е постигната начелна согласност во 2020 година под закрила на Берлинскиот процес[[16]](#footnote-16)? Заедничкиот регионален пазар подразбира остварување на сите цели како и оние на ,,Отворен Балкан” со тоа што тука би биле вклучени и државите членки на ЕУ. Ова би требало да претставува сериозно и корисно воспоставување на поширока еконосмка зона помеѓу ЕУ и Западен Балкан, са економски врски слични на оние кои ги има ЕУ со Исланд и Норвешка[[17]](#footnote-17). Значи прашањето е зошто да се измислува нов инструмент за соработка кога полесно е да се интензивирааат напорите ЕУ да даде полна поддршка на овој регион и зошто не се искористи веќе постојниот Савет за регионална соработка (RCC)[[18]](#footnote-18) .

 На сите овие критики, дилеми и опортуни размисли и ставови одговор дава заедничката изјава на лидерите на државите од Западен Балкан (освен Косово) на маргините на самитот на иницијативата „Мини Шенген” одржан во Охрид на 10 новември 2019 година. Во оваа изјава посебно е истакнато деке е неопходно потребно почитување на сите постојни иницијативи на Повеќегодишниот акционен план на Регионалното економско подрачје (MAP REA), ЦЕФТА и на Транспортната заедница на Југоисточна Европа. Воедно се повикуваат и останатите држави на Западен Балкан да се приклучат кон иницијативата и да придонесат за креирање на простор за исполнување на четирите основни слободи на ЕУ. На овој самит формирана е заедничка работна група (*joint working group*) која има обврска да ги подготви сите документи за наредните состаноци на иницијативата „Мини Шенген”. Од самитот повикани се Советот за регионална соработка (*RCC*), Европската комисија, Европската банка за обнова и развој, Светската банка и Европска инвестициона банка да ја поддржат работата на заедничката работна група. На овој самит државите учеснички (Северна Македониија, Албанија, Србија како и претставници Бих и Црна Гора) се обврзале да обезбедат средства (од сопствени извори како и со помош на меѓународни финансиски институции) за работа на иницијативата. Поради забрзување на процесот на инеграција во ЕУ учесниците на овој состанок предложиле заедничката работна група да даде свои предлози и да го усвои Повеќегодишниот акционен план на Регионалното економско подрачје (МАP RЕА 2)[[19]](#footnote-19). Сето ова би требало да се реализира со полна подршка на Берлинскиот процес. Посебно е потенцирано дека е потребно да постои потполна комплементарност на иницијативата „Мини Шенген” со Регионалното економско подрачје (REA), Берлинскиот процес и настојувањата и целите на ЕУ и дека на „Мини Шенген” не треба да се гледа како на замена за членство во Европската унија, туку дека иницијативата е потполно комплементарана са настојувањата на унијата кон Западен Балкан[[20]](#footnote-20).

 **Критики кон Заев, Рама и Вучиќ**

 И покрај добрите намери на иницијаторите иницијативата ,,Отворен Балкан” и понатаму се критикува и негира, а тоа дополнително ја комплицира состојбата на Балканот и несвесно отвара некои стари рани. Приштина јавно го искажува својот револт и се погласно изјавува дека оваа иницијатива довела до отворен политички раскол помеѓу Косово и Албанија. Актуелната косовска власт, посебно премиерот Албин Курти смета дела албанскиот премиер Еди Рама сам себеси си ја доделил улогата „председател на сите Албанаци", а притоа интересите на Косово во целина ги занемарил. Курти смета дека српскиот претседател Александар Вучиќ успеал преку ,,наивниот Рама" да ги поремети меѓуалбанските односи, бидејќи лажно и неискрено говорел дека Република Србија нема никаков проблем со Албанците, туку само со оние Албанци на Косово”.[[21]](#footnote-21) Поради сето ова во Приштина се одржани протести пред албанската амбасада[[22]](#footnote-22). Курти по однос на ова прашање бил дециден и на прошталната средба со германската кацеларка Ангела Меркел одржана во Тирана на 14.09.2021 година. Тој изјавил дека Берлинскиот процес е доволен и дека не се потребни други алтернативни иницијативи за создавање на позитивен дух на Балканот бидејќи овој процес е единствен и вистински пат за интеграција на Западен Балкан во ЕУ[[23]](#footnote-23). Од друга страна албанскиот премиер Еди Рама во неколку наврати јавно изјавувал дека ,,Отворен Балкан" не е само пат кон иднината за просперитет на албанскиот народ, туку нова и голема шанса Србија да го признае Косово и дека оваа инцијатива ја елиминира границу помеѓу Албанија и Косово. Рама ги критикувал косовските лидери поради одбивањето да пристапат кон иницијативата ,,Отворен Балкан", наведувајќи дека Приштина со своето однесување го иритира дијалогот со Белград како и своите сојузници[[24]](#footnote-24).

 И поранешниот премиер Зоран Заев во Северна Македонија беше изложен на критики од страна на опозиционите македонски и албански политички партии. Опозиционата ВМРО-ДПМНЕ во Собранието го поставила прашањето дали со ,,Отворен Балкан” премиерот Заев правел алтернатива на членството на Република Македонија во ЕУ, поради ветото на Бугарија на процесот на отварање на преговори за пристапување кон Европскатаа унија?.

 За разлика од претгодните двајца српскиот претседател Александар Вучиќ за иницијативата главно добива позитивни критики од страна на економистите и бизнис заедницата иако опозицијата и политичките аналитичари се воздржани. За нив спорна е мотивацијата и,,архитектурата” на иницијативата. Тие посебно го коментираат и акцентираат прашањето на компатибилност на ново воспоставената царинска унија која произлегува од Договорот за слободна трговија која Србија го има склучено со Евроазиската економска унија. Основното прашање е дали членките на ,,Отворен Балкан” во иднина ќе можат слободно да тргуваат со Русија, Киргизија, Ерменија и другите држави членки на унијата? И второто е прашањето кое се однесува на тоа дали Евроазиска зона на слободна трговија е компатибилна со Договорите за стабилизација и придружување кои сите држави на Западен Балкан ги имаат склучено со ЕУ.[[25]](#footnote-25)?

 **„Отворен Балкан” за европска иднина на регионот**

 Без разлика на сите пречки, критики и несогласувања кои беа упатени на сметка на премиерите Рама и Заев како и кон Александар Вучиќ по состанокот во Нови Сад, Тирана и Охрид тие повторно се состанале на 29 јули 2021 година во Скопје, главниот град на Република Северна Македонија, на Економскиот форум за регионална соработка одржан во рамките на регионалната иницијатива ,,Мини-Шенген". На овој форум иницијативата добила ново име ,,Отворен Балкан" и се воспоставила нова динамика на работа.

 На форумот во Скопје тројцата политички лидери (З. Заев, Е. Рама и А. Вучиќ) во потполност се согласиле со констатацијата дека граѓаните на Западен Балкан немааат време за чекање на решавање на внатрешните проблеми и несогласувања во ЕУ и затоа зеднички потпишале неколку документи кои би требало да ја подобрат економската соработка, трговијата, вработувањето и заштита од природни катастрофи во овие три држави. Се работи за два меморандума за разбирање и едан меѓудржавен договор кои во голема мера треба да го олеснат животот на граѓаните и на бизнис заедницата на Западен Балкан[[26]](#footnote-26).

 Што е содржината потишаниот договор и двата меморандуми?

 Меѓудржавниот договор за саработка, заштита и спасување од катастрофи има за цел Северна Македонија, Србија и Албанија меѓусебно да се помагаат во случај на природни и други катастрофи. Договорот предвидува планирање и спроведување на мерки за заштита од природни катастрофи како на пример поплави, земјотреси, пожари, спречување на загадување на животната средина, сообраќајни несреќи на пловилата, радиолошка опасност, разни пандемии, индустриски и други катастрофи, меѓусебно известување за опасностите и последиците од катастрофите, како и меѓусобна помош при спасување и отстранување на последиците од катастрофите со копнени и ваздушни сили и возила за интервенција во случај на големи пожари, поплави, земјотреси и други катастрофи.

 Меморандумот за разбирање и соработка во поглед на слободниот пристап на пазарот на трудот на Западен Балкан изразува желба да се олесни движењето на луѓето од овој регион со што би се осигурал слободниот пристап на пазарот на трудот преку укинување на работните дозволи и поедноставување на процедурите за привремена дозвола за престој и

 Меморандумот за разбирање и соработка со цел олеснување на увозот, извозот и движењето на стоката на Западен Балкан има за цел зголемување и јакнење на економската соработа помеѓу трите држави. Една од најважните предности на овој Меморандум е поедноставување на процедурите во врска со узвозот, извозот и транзитот на стока и во најголема можна мера размена на податоци помеѓу царините и другите надлежни органи.

**Заклучок и предлози:**

Имајќи го во предвид сето погоре напишано сам по себе се наметнува заклучокот дека европската блокада за проширување на ЕУ со државите од Западен Балкан не е нималку случајно и наивно прашање. Најочигледен пример е Република Северна Македонија, која од страна на Брисел дословно била изманипулирана дека по потпишувањето на Преспанскиот договор со Грција и промената на името ќе биде примена во ЕУ[[27]](#footnote-27). Доколку на планот на проширување на ЕУ во текот на месец јуни 2022 година не се случи итен прием на Украина во ЕУ тогаш е можно да нема проширување во наредните 10-15 години[[28]](#footnote-28). Затоа наместо да се чека добрата желба, на милоста или на сочувство од страна на ЕУ подобро е да се преземе иницијатива така како што тоа го направија премиерите Заев и Рама и претседателот Вучиќ. Додека трае овој вакум простор т.е мораториум на проширувањето на ЕУ, на државите од Западен Балкан им биле неопходно потребни храбри и визионерски чекори, ослободени од предрасуди, стреотипи и историјските непријателства. Доколку иницијативата ,,Отворен Балкан" на почеток на идната 2023 година покаже добри резултати, тоа ќе биде најсилен адут на Србија, Северна Македонија и Албанија дека се потполно спремни за членство во ЕУ бидејќи покажале и покажуваат европски менталитет.

Во овој тежок кризен период регионалната поврзаност и интеграција, соработка и солидарност во заедничката борба за подобар живот на граѓаните, побрз развој на регионот и спасување на животите на луѓето е предизвик и императив. Во третата декада на XXI век, умот и духот на Балканот не сме да биде и понатаму заробен во некое минато време. Западен Балкан мора конечно да стане вистинска економска заедница на сите држави и граѓани на ова географско подрачје, а не и понатаму да остане само прост собир на нации и држави кои не можат меѓусебно да се помират, разберат и да соработуваат.

 Патот кон реализација на целите на иницијативата ,,Отворен Балкан” нема да биде лесен, а за тоа сведочат бројните неуспешни примери на поранешни иницијативи и договори[[29]](#footnote-29). Постоењето и целосната имплементација на иницијативата ,,Отворен Балкан” која засега ја сачинуваат Албанијa, Србијa и Северна Македонија е позитиван исчекор на патот кон полноправно членство во ЕУ, но без учество на сите држави во регионот самата идеа како таква ќе биде непотполна и ќе има симболично значење и слаб ефект.

 Главни причини, препреки но и предизвик за учество на сите шест држави од Западен Балкан во иницијативата ,,Отворен Балкан” се поврзани со непризнавање на независноста на Косово од страна на БиХ и Србија, недостаток на капацитети за спроведување на договореното и меѓусебната недоверба. Слободното прекугранично движење на граѓаните само на основа на контрола на личните документи не е некоја посебна новост од причина што речиси сите држави во регионот веќе имаат склучено билатерани договори на чија основа граѓаните повеќе години наназас патуваат сако со лична карта. За да ефектот на спроведувањето на оваа иницијатива во праксата стане сууштински, поефикасен и поуспешени од социолошко-економско и правно-политички аспект препоручувам:

1. Отворен Балкан не е само економска, туку и мировна иницијатива. Секоја држава на Балканот мора да се соочи за сопственото минато и потребно се сиите да се обидат да изградат систем на меѓусебна доверба помеѓу сите учесници на иницијативата, бидејќи тоа е единствениот пат да се дојде до заедничко помирување. Нерешените судири и билатерални спорови довеле до тоа да доминира недовербата во регионот, а тоа најчесто е извор на нестабилност и го подривааат секој облик и обид за соработка и напредок на вило која регионална и друга иницијатива. Не смее и понатаму да се негува илузијата дека остварувањето на мегаломанските соништа на било кој балкански народ можат да се реализират на штета на своите соседи. Политичките лидери на Балканот итно и без одлагање мора да престанат со давање на шовинистички и националистички изјави и аспирации и конечно да воспоставате добрососедски и пријателски односи. Сите оние кои за време на судирите направиле воено злосторство и тешки повреди на човековите слободи и права мора да се соочат со сопствената кривична одговорост.
2. Успехот на една иницијатива подразбира сите субјекти на иницијативата да бидат вклучени на рамноправна основа во реализацијата на задачите и обврските при што минатото, стереотипите и предрасудите не смеат да бидат посилни од сегашноста и реалноста. Државите на Западен Балкан ќе мора сериозно да работат на решавање на билатералните недоразборања и да ги подобрат меѓусебните односи, како главен предуслов за напредок на регионалната соработка во регионот. Потребно е да се подобрат капацитетите за спроведување на соработката, и истата да заземе повиско место на политичката агенда на сите политички власти на државите од Западен Балкан.
3. Потребна е добра воља и активност за спроведување на постојните механизми, инструменти и правни начела како гаранција дека целите, визијата и мисијата на една идеја можат да се релизираат успешно во пракса. На цела територија на Западен Балкан мора конечно да се воспостави владеење на правото со сите негови постулати (поделба на власта, независно судство, правна сигурност, ограничена државна власт и примарно значење на човековите слободи и права). Меѓународните стандарди мора да се имплементираат и спроведат на ист начин во сите држави како во оние сегашните така и во идните членки на иницијативата ,,Отворен Балкан”.
4. Поефикасна борба за сузбивање на криминалот и корупцијата и одговорност и казнивост на сите политички елити вмешани во овие нелегални активности.
5. Им препорачувам на авторите на Декларацијата за создавање на ,,Мини Шенген” - (денес ,,Отворен Балкан”) и на лидерите на трите држави членки на иницијативата детално да ди разработат и корегираат забележените недостатоци и нејаснотии во содржината на првичната верзија на Декларацијата од Нови Сад. Ако почетната односно првична идеја била иницијативата „Мини Шенген” да биде регионална економска зона и прв чекор кон воспоставување на повиско ниво на економска интеграција, потребно е итно да се разработи и да се усвои план на активности за создавање и функционирање на нова царинска унија како основа за функционирање на заеднички пазар на Западен Балкан.
6. Динамиката на спроведувања на задачите кои се поставени во иницијативата ,,Отворен Балкан” мора во потполност да се усогласат со клучните стратешки документи на ЕУ, Берлинскиот процес и Повеќегодишниот акционен план за регионално економско подрачје (МАP RЕА) како дел од овој процес.
7. Во меѓувреме потребно е одредување на приоритетите при решавање на билатералните спорови помеѓу државите од Западен Балкан, како предуслов за успешна, ефикасна и просперитетна регионална соработка.
8. За да иницијативата ,,Отворен Балкан” биде целосно поддржана од страна на членките на ЕУ потребно е овој регион да покаже дека целта не му е да биде на товар на ЕУ, а за тоа се потребни сериозни и конкретни реформи во секоја од балканските држави во речиси сите области почнувајќи од: работното законодавство, посебно во наплатата на побарувањата и почитување на правата на работниците кои би била исти за сите во регионот, во областа на имиграционата и царинската политика као и конечно да бидат финализирани одамна започнатите правосудни реформи во речиси сите балкански држави.
9. Доколку на оваа иницијатива и пристапат сите држави на Западен Балкан потребно е итно усогласување на различните надоворешно политички цели, како помеѓу државите во регионот, така и внатре во некои од државите како на пример Босна и Херцеговина каде еден ентитет (Федерација БиХ) е за влез во НАТО алијансата, додека друг ентитет (Република Српска) се спротивставува на тоа.

 **Резиме:** Иницијативата ,,Отворен Балкан” има за цел да го пополни празниот простор до посакуваниот влез во ЕУ, но не може и не сме да биде замена за членство во ЕУ. Доколку Косово, БиХ и Црна Гора останат амбивалентни по прашањето на оваа иницијатива, тоа ќе биде нивна голема геополитичка грешка. За жал тоа ќе биде уште една од големите грешки кои се направени во историјата поради недостаток на визија, постоење на политичка миопија на ограниченото политичко раководство и доминација на партикуларниот политички интерес.

**КОРИСТЕНА И КОНСУЛТИРАНА ЛИТЕРАТУРА И ДРУГИ ИЗВОРИ**

 **Mонографии:**

1. Qorraj, Gazmend, ,,Towards European Union or Regional Economic Area: Western
Balkans at crossroads”, *Naše gospodarstvo / Our Economy*, Vol. 64, Issue 1, 2018,
2. Minić, Jelica, „Regionalni mehanizmi u procesu proširenja EU na Zapadni Balkan”, Spoljnopoliitčke sveske, br. 1, 2019,
3. Bjelić, Predrag i Dragutinović Mitrović, Radmila, Unapređenje pozicije Srbije u okviru ,,CEFTA 2006”, Fondacija za razvoj ekonomske nauke (FREN), Beograd, 2018.
4. Democracy for Development and Kosovo Foundatiot for Open Society ,,Mini-Šengen i Regionalna Saradnja: Šest zemlje su potrebne za saradnju na Zapadnom Balkanu”, [www.d4d-ks.com](http://www.d4d-ks.com),
5. Европска комисија - ,,Каква е макрорегионалната политика на ЕУ”, 2017, ISBN 978-92-79-76609-1 doi:10.2776/620271 KN-07-17-103-MK-N
6. Regionalna saradnja na Zapadnom Balkanu, Komparativna Analiza Regionalnog Ekonomskog Područja, „mini-šengena“ i Zajedničkog Regionalnog Tržišta, - Politicki izvestaj, Balkan police reseach group, Januar 2021.

 **Научни часописи и зборници на трудови**

1. Stevan RAPAIĆ, „Mali Šengen kao mogućnost nove regionalne ekonomske integracije”, UDK: 339.92(497), Biblid: 0025-8555, 72(2020) Vol. LXXII, br. 3, str. 566–594. DOI: https://doi.org/10.2298/MEDJP2003566R. Izdavač Institut za međunarodnu politiku i privredu, Beograd, 2020,
2. Dragan Đukanovic, Branislav Đorđevic „Mali Šengen” – koncept, implementacija i kontroverze, UDK: 339.92(497) Pregledni rad Biblid: 0025-8555, 72(2020), Vol. LXXII, br. 3, str. 595–618, DOI: https://doi.org/10.2298/MEDJP2003595D, Međunarodni problem ISSN 0025-8555 UDK 327, MP, 72, (2020), br. 3, str. 606, Izdavač Institut za međunarodnu politiku i privredu, Beograd,2020,
3. Gjorgi Tonovski, Temelko Risteski, Vesna Sijic, Chalenges for the Macedonian Society on the path to the European Union, The Teacher of the future, Knowledge International Journal, Vol 31 No 5 (2019),

**Заклучоци и други документи од официјални состаноци**

1. “WB6 Ohrid Summit – 10 November 2019: Accelerating the Implementation of the EU Four Freedoms in the Western Balkans”, Ohrid, 10 November 2019
2. “Trieste Western Balkans Summit 2017 – Declaration by the Italian Chair”, Trieste, 13 July 2017, https://europa.rs/trieste-western-balkans-summit-2017-declaration-by-the-italian-chair/?lang=en, 22/01/2020,
3. „Deklaracija iz Sofije”, Sofija, 17. maj 2018, <https://www.consilium.europa.eu/> media/34805/ sofia-declaration\_bs.pdf, 22/06/2020,
4. “Leadersʼ Meeting on the Western Balkans: Conclusions by Co-chairs”, Berlin, 29 April 2019, https://www.slobodnaevropa.org/a/29910953.html, 20/01/2020,
5. ,,CEFTA 2006” - Tenth Joint Committee Meeting, Ministerial Conclusion”, Podgorica, 2016,.https://cefta.int/structures/joint-committee/#1489661073289-e1cc8e34-071d.

**Анализи, стручни ставови и изјави објавени на интернет страници:**

1. Western Balkans 2019: The Balkan initiative for the 21st century - https://www.ifimes.org/en/researches/western-balkans-2019-the-balkan-initiative-for-the-21st-century/4493, Analiza – IFIMES,
2. Prosirenje EU u jugoistocnoj Europi u doba pandemije, Mateo Bonomi (Rim), Albana Merja (Tirana), Terezija Teglhofer (Berlin) i Dušan Reljić (Brisel) Politička analiza sačinjena na predlog Ditmira Bušatija, bivšeg ministra spoljnih poslova Albanije, izdavac: Friedrich Eberth Stiftung, Oktobar 2020. http://library.fes.de/pdf-files/bueros/albanien/16971.pdf
3. Проф. Жарко Кораћ <https://www.jutarnji.hr/vijesti/svijet/sto-se-krije-iza-nove-politicke-inicijative-mini-verzija-eu-ili-put-prema-politickoj-dominaciji-srbije-15094780>,
4. https://mia.mk/bih-po-analiza-vo-rok-od-30-dena-e-odluchi-dali-e-pristapi-na-mini-shengen/
5. https://europeanwesternbalkans.com/2020/11/09/north-macedonia-albania-and-serbia-signed-amemorandum-to-fight-coronavirus/,
6. Александар Вучиђ, <https://vecer.mk/komentari-i-analizi/otvoren-balkan-e-istoriski-chekor-za-regionot/>,
7. Ilcho Cvetanoski, North Macedonia in the "mini Schengen" looking glass - analiza, <https://www.balcanicaucaso.org/eng/Areas/North-Macedonia/North-Macedonia-in-the-mini-Schengen-looking-glass-198450>,
8. <https://www.slobodnaevropa.org/a/skoplje-balkan-mini-sengen/31383711.html>,
9. <https://balkans.aljazeera.net/videos/2017/7/5/olaksanje-trgovine-u-regiji-donose-izmjene-cefta-e>,
10. https://www.ft.com/content/85c3ebb9-346e-40de-96ae-77963eb99b6f,
11. <https://balkaninsight.com/2019/11/12/montenegro-rejects-balkan-mini-schengen-proposal/>
12. <https://www.euractiv.com/section/central-europe/news/mini-schengen-not-an-option-for-now/>
13. https://english.republika.mk/news/macedonia/nuland-and-alexander-soros-came-up-with-the-mini-schengen-idea-kosovan-paper-claims/
14. Лотар Алтман, https://www.danas.rs/politika/altman-nece-biti-velike-koristi-od-promene-imena-mini-sengen/,
15. Norbert Mappes-Niediek, [https://www.dw.com/hr/balkansko-%C4%8Dudoili-%C5%A1ibicarski-trik/a-51190819 10.11.2019](https://www.dw.com/hr/balkansko-%C4%8Dudoili-%C5%A1ibicarski-trik/a-51190819%2010.11.2019), 10.11.2019,
16. „Đukanović o inicijativi Mali Šengen”, Tanjug, 19. januar 2020, https:// www.youtube.com/watch?v=Fv71LqbPCaA, 22/05/2020,
17. <https://remarker.media/region-2020/mini-sengen-sta-nam-je-jos-neophodno-osim-brisanja-granica/>,
18. <https://www.jutarnji.hr/vijesti/svijet/sto-se-krije-iza-nove-politicke-inicijative-mini-verzija-eu-ili-put-prema-politickoj-dominaciji-srbije-15094780>, 14.08.2021,
19. <https://www.slobodenpecat.mk/kurti-ne-se-prikluchuvam-na-otvoren-balkan-se-dodeka-srbija-ne-go-priznae-kosovo/>, 14.09.2021.

1. Централноевропскиот договор за слободна трговија (CEFTA) е воспоставен на 21 декември 1992 година како Трговски договор на Вишеградската група со основна цел консолидација на демократијата, економијата и слободен пазар. Поранешни членки на CEFTA се: Бугарија, Хрватска, Чешка, Словачка, Полска, Румунија, Унгарија и Словенија. Нивното членство престанало кога тие станале рамноправни членки на ЕУ. [↑](#footnote-ref-1)
2. Во овој период доминирало општо мислење дека регионалните иницијативи биле во извесен застој најмногу поради блокираната работа на ,,CEFTA 2006” поради воведувањето такси од страна на Косово на стоките увезени од Србија и БиХ. ЦЕФТА немала никаков механизам овој потег да го санкционира од причина што потписник во име на Косово на овој договор е УНМИК. [↑](#footnote-ref-2)
3. Други причини за оваа иницијатива се: незадоволителната соработка помеѓу политичките лидери на Балканот, нерешените билатерални прашања и неуспешното меѓусебно помирување како и високиот степен на незаинтересираност на државите членки на Берлинскиот процес во поглед на спроведувањето на повеќегодишниот акционен план за регионално економско подрачје (*Multi-annual Action Plan for a Regional Economic Area* - MAP REA). [↑](#footnote-ref-3)
4. ,,CEFTA 2006” - Tenth Joint Committee Meeting, Ministerial Conclusion”, Podgorica, 2016, https://cefta.int/structures/joint-committee/#1489661073289-e1cc8e34-071d, 10/06/2020 p.1. [↑](#footnote-ref-4)
5. Stevan RAPAIĆ, „Mali Šengen kao mogućnost nove regionalne ekonomske integracije”, UDK: 339.92(497), Biblid: 0025-8555, 72(2020) Vol. LXXII, br. 3, str. 566–594. DOI: <https://doi.org/10.2298/MEDJP2003566R>. Originalni naučni rad u okviru naučnoistraživačke delatnosti Instituta za političke studije, finansiran od strane Ministarstva za prosvetu, nauku i tehnološkog razvoja Republike Srbije. [↑](#footnote-ref-5)
6. Слободен проток на стокла, луѓе, услуги и капитал. [↑](#footnote-ref-6)
7. Портпаролката на Европската комисија Ана Писонеро во пишана изјава за дневниот лист ,,Danas” изјавила: “Ние ја разбираме желбата да се оди напред и во исто време од суштинска важност е постоење на процес кој ќе ги вклучи сите држави на Западен Балкан. Во тој контекст значајно е целиот регион да напредува во насока на воспоставување на заеднички регионален пазар што впрочем е политичка обврска која ја имаат преземено шесте лидерина овој регион на самитот во Софија кој се одржа во текот на 2020 година”. <https://eupregovori.bos.rs/progovori-o-pregovorima/arhiva-vesti/291/2021/07/29/mini-sengen-od-danas-open-balkan-potpisana-jos-tri-sporazuma.html>. Izvor: European Western Balkans. [↑](#footnote-ref-7)
8. Проф. Жарко Кораќ https://www.jutarnji.hr/vijesti/svijet/sto-se-krije-iza-nove-politicke-inicijative-mini-verzija-eu-ili-put-prema-politickoj-dominaciji-srbije-15094780 [↑](#footnote-ref-8)
9. Иницијативата на чланот на Претседателството на БиХ Милорад Додик, БиХ да се приклучи на иницијативата ,,Мини Шенген” е одбиена со објаснување на Шефик Џаферовиќ (претседавач на ова трочлено тело) дека е потребно претходно Советот на министри на Босна и Херцеговина да направи анализа на сите договори и спогодби кои БиХ ги има со ЕУ во регионот. <https://mia.mk/bih-po-analiza-vo-rok-od-30-dena-e-odluchi-dali-e-pristapi-na-mini-shengen/> 17.10.2020. [↑](#footnote-ref-9)
10. Скептицизмот и отпорот на косовските политичари кон оваа иницијатива придонел и ја обликувал и перцепцијата на граѓаните на Косово. Според анкетата спроведена од страна на Институтот за демократија и развој (D4D) од 2020 година, само 17% од граѓаните на Косово сметале дека иницијативата ,,Мини Шенген“ е корисна односно доста корисна, 36% имале став дека таа ќе му наштети на Косово, а само 26% од испитаниците имале неутрален став односно сметале дека иницијативата не е ниту корисна ниту штетна. Анкетата е реализирана во месец декември 2020 година во соработка со UBO Consulting. Таа е спроведена на цела територија на Косово вклучувајќи ги сите етнички заедници и опфатила вкупно 1070 испитаници. ,,Mini-Šengen i Regionalna Saradnja: Šest zemlje su potrebne za saradnju na Zapadnom Balkanu”, Democracy for Development and Kosovo Foundatiot for Open Society; p.11, www.d4d-ks.com, Maj 2021. [↑](#footnote-ref-10)
11. Во текот на on-line самитот организиран на 09 новември 2020 година во рамките на иницијативата „Мини-Шенген“ лидерите на Србија, Албанија и Северна Македонија потпишале меморандум за разбирање за соработка во борбата против пандемијата на коронавирусот и овозможување на граѓаните да ги преминуваат државните граници само со лична карта. Овој меморандум овозможувал граѓаните на овие три држави да можат да се лекуваат бесплатно во било која држава доколку се заразени со вирусот COVID-19. https://europeanwesternbalkans.com/2020/11/09/north-macedonia-albania-and-serbia-signed-amemorandum-to-fight-coronavirus/. [↑](#footnote-ref-11)
12. Александар Вучиќ, претседател на Република Србија, https://vecer.mk/komentari-i-analizi/otvoren-balkan-e-istoriski-chekor-za-regionot/. [↑](#footnote-ref-12)
13. МАP RЕА е двигател на економскиот раст на регионот со фокус на дигиталната интеграција, мобилност, трговија и инвестиција. Од 2017 година овој облик на економска интеграција постигнал забележителни резултати. Еден од тие успеси е укинување на ромингот во регионот. Неспорен е фактот дека до месец јули 2021 година на територија на целиот Западен Балкан се плаќало 83% - 96% пониски цени на роамингот, а од месец јули 2021 година нема повеќе трошоци за роминг. [↑](#footnote-ref-13)
14. Акциониот план МАP RЕА го координира RCC *(Regional Cooperation Council)* и истиот има полна поддршка од страна на Европската комисија (ЕК). [↑](#footnote-ref-14)
15. CRM системите ги прибираат податоците од низа различити комуникациони канали, телефонијата, е -поштата, *chat* во живо, маркетиншки материјали, а во последное време и општествените медиуми. Овие системи им овозможуваат на претпријатијата да дознаат нешто повеќе за својата целна публика и на тој начин да ги задржат своите купувачи и да ја стимулираат продажбата. [↑](#footnote-ref-15)
16. Во месец новември 2020 година на самитот на Берлинскиот процес во Софија (10.11.2020 година), RCC го представил планот за Заеднички регионален пазар заснован на правилата и процедурите на ЕУ и приближување на регионот кон единствениот пазар на ЕУ. На самитот учествувале премиерите на Р. Србија и Албанија, Ана Брнабић и Еди Рама, министерката за надворешни работи на БиХ Бисера Турковиќ и претседателот на Црна Гора Мило Ѓукановиќ. Покрај Зоран Заев премиер на Република Македонија и Бојко Борисов премиер на Република Бугарија кои претседавале со самитот од Софија, на оваа средба со посредство на видео линк учествовувале и, претседателите на Европската комисиа Урсула фон дер Лајен, шефот на европската дипломатија Жозеф Борел, европскиот комесар за проширење Оливер Вархеји, германската канцеларка Ангела Меркел, претседателот на Франција Емануел Макрон, генералната секретарка на Советот за регионална соработка Мајлинда Брегу и премиерот на Хрватска Андреј Пленковиќ. Учесниците самитот потпичале Декларација за заједнички пазар. [↑](#footnote-ref-16)
17. Mini-Šengen i Regionalna Saradnja: Šest zemlje su potrebne za saradnju na Zapadnom Balkanu”, Democracy for Development and Kosovo Foundatiot for Open Society; [www.d4d-ks.com](http://www.d4d-ks.com), Maj 2021. [↑](#footnote-ref-17)
18. Лотар Алтман, германски аналитичар и експерт за за односи на Балканот, https://www.danas.rs/politika/altman-nece-biti-velike-koristi-od-promene-imena-mini-sengen/. [↑](#footnote-ref-18)
19. На третиот состанок на иницијативата ,,Мини Шенген” одржан во Тирана во месец декември 2019 година усвоен е заклучок Повеќегодишниот акционен план (MAP REA 2) да се реализира на наредниот состанок на Берлинскиот процес. [↑](#footnote-ref-19)
20. „Mali Šengen” – koncept, implementacija i kontroverze Dragan Đukanovic, Branislav Đorđevic UDK: 339.92(497) Pregledni rad Biblid: 0025-8555, 72(2020) Primljen 29. marta 2020. Vol. LXXII, br. 3, str. 595–618 Odobren 8. juna 2020. DOI: https://doi.org/10.2298/MEDJP2003595D, Međunarodni problem ISSN 0025-8555 UDK 327, MP, 72, (2020), br. 3, str. 606, Izdavač Institut za međunarodnu politiku i privredu, Beograd, Makedonska 25 [↑](#footnote-ref-20)
21. Vlado Vurušić, ‘Otvoreni Balkan‘ Što se krije iza nove političke inicijative: Mini verzija EU ili put prema političkoj dominaciji Srbije? 14 kolovoz 2021, https://www.jutarnji.hr/vijesti/svijet/sto-se-krije-iza-nove-politicke-inicijative-mini-verzija-eu-ili-put-prema-politickoj-dominaciji-srbije-15094780 [↑](#footnote-ref-21)
22. Организацијата Движење за демократија на 02.08.2021 година организирала симболична акција пред албанската амбасада во Приштина во знак на спротивставување кон иницијативата „Отворен Балкан”. [↑](#footnote-ref-22)
23. https://www.slobodenpecat.mk/kurti-ne-se-prikluchuvam-na-otvoren-balkan-se-dodeka-srbija-ne-go-priznae-kosovo/ [↑](#footnote-ref-23)
24. Ibid [↑](#footnote-ref-24)
25. Norbert Mappes-Niediek, германски новинар и автор на бројни книги, соработник на Frankfurter Rundschau i Die Zeit. <https://www.dw.com/hr/balkansko-%C4%8Dudoili-%C5%A1ibicarski-trik/a-51190819> 10.11.2019. [↑](#footnote-ref-25)
26. На Форумот присуствувале повеќе од 300 компании, као и претставници на меѓународни институции, а одржани се повеќе од 400 билатерални состаноци на бизнисмените. Рампите на границите помеѓу Македонија, Србија и Албанија од 01 јануари 2023 година треба да бидат дигнати односно граничните премини да бидат отворени. Тоа значи дека движењето ќе биде слободно, односно дека треба да им ,,нула" минути чекање на границите и да нема царини помеѓу Северна Македонија, Албанија и Србија. [↑](#footnote-ref-26)
27. Преспанскиот договор потпишан помеѓу Република Македонија и Република Грција е потпишан на17 јуни 2018 година во местото Нивице во Грција. [↑](#footnote-ref-27)
28. Проширувањето на ЕУ со државите од Западен Балкан засега вооопшто не е на повидок. Косово и Бих се уште немаат добиено статус на ,,кандидат за ЕУ”, Србија и Црна Гора имаат отпочнато со усогласување на 32 поглавја меѓутоа сепак се далеку од потполно усогласување со ЕУ, а додека Северна Македонија и Албанија никако да добијат датум за старт на почетк на преговорите за членство во унијата. [↑](#footnote-ref-28)
29. На самитот на Берлинскиот процес во Познањ (04-05 јули 2019 година) лидерите на регионот не успеале да се договорат за взаемно признавање и квалификација на докторите по медицина, стоматолозите, архитектите и градежните инжењери кои се дел од МАP RЕА (*Multi-annual Action Plan for a Regional Economic Area*). Не е ништо напред помрднато и околу заложбата за реализација на идејата за создавање на Балканска царинска унија. [↑](#footnote-ref-29)